Studim për prirjet e fesë nëpër botë
Studimi i Institutit Hudson shpjegon lidhjen mes lirisë fetare dhe mirëqënies ekonomike
Një studim i ri tregon se bota po bëhet gjithnjë e më shumë fetare. Megjithathë shkeljet e lirive fetare janë të përhapura dhe në disa pjesë të botës ato po shtohen. Studimi i institutit amerikan Hudson zbulon se ka një lidhje të fortë midis lirisë fetare dhe mirëqënies ekonomike. Ditët e fundit në Washington u zhvillua një konferencë pikërisht mbi këtë temë. Sipas Qëndrës Kërkimore Pew, numri i njerëzve në mbarë botën që thonë se besojnë tek Zoti është rritur 5 përqind në pesë vjetët e fundit. Teologu i respektuar, Michael Novak shpjegon: Megjithatë një studim i ri i kryer nga Instituti Hudson në 102 vende tregon se liritë fetare po lëkunden në mbarë botën. Paul Marshall është drejtuesi i studimit prej 550 faqesh i titulluar Liria Fetare në Botë: Marshall shton se Lindja e Mesme është ajo pjesë e botës ku shtypja fetare është më e madhe. Rajoni kërcënohet vazhdimisht nga prirjet e fondamentalizmit në rritje: “Islamizmi radikal është kërcënimi që po rritet më me shpejtësi përsa i përket lirisë fetare në botë”. Nga vendet e përmendura në studim, ato me gjendje më të mira të lirive fetare janë Estonia, Hungaria, Irlanda dhe Shtetet e Bashkuara. Ndërsa Evropa Perendimore është ende një nga rajonet më të lira në botë, studimi tregon se situata atje po keqësohet. Shumica e vendeve evropiane u vlerësuan më poshtë për liritë fetare se sa për ato civile. Brian Grim i Forumit Pew për Jetën Publike dhe Fenë: Theodore Malloch i Institutit Spiritual Enterprise thekson se politikat e mira fetare, politikat e mira ekonomike dhe rezultatet e mira ekonomike janë të ndërlidhura. Liria fetare është e lidhur ngushtë me të drejtat e tjera njerëzore. Vendet me gjendje të mira të lirisë fetare kanë më pak konflikte sociale, mbeten demokratike dhe nuk ka të ngjarë të bëhen shtete të dështuara. Rezultatet e studimit të Institutit Hudson mbi Liritë Fetare në Botë do të publikohen nga fundi i këtij viti. //iç//